വിസ പുതുക്കലിന് പ്രായപരിധി റദ്ദാക്കണമെന്നാവശ്യപ്പെട്ട് കൂടുതല് പേര് കുവൈത്ത് സിറ്റി: 60 വയസ്സിന് മുകളിലുള്ളവരുടെ വിസ പുതുക്കലിന് ഏര്പ്പെടുത്തിയ നിയന്ത്രണങ്ങള് നീക്കണമെന്ന ആവശ്യവുമായി കൂടുതല് പാര്ലമെന്റ് അംഗങ്ങള്.60ന് മേല് പ്രായമുള്ള, ബിരുദമില്ലാത്തവരുടെ വര്ക്ക് പെര്മിറ്റ് പുതുക്കാന് 2000 ദിനാര് ഫീസ് ഇൗടാക്കുമെന്ന മാന്പവര് അതോറിറ്റിയുടെ തീരുമാനം റദ്ദാക്കണമെന്ന ആവശ്യമാണ് നിരവധി സ്വദേശികളില്നിന്നും പാര്ലമെന്റ് അംഗങ്ങളില്നിന്നും ഉയരുന്നത്. ഇൗ ആവശ്യം ഉന്നയിച്ച് അദ്നാന് അബ്ദുല് സമദ് എം.പി പ്രധാനമന്ത്രി ശൈഖ് സബാഹ് ഖാലിദ് അല് ഹമദ് അസ്സബാഹിന് കത്തയച്ചു. മുഹല്ഹല് അല് മുദഫ്, അബ്ദുല് കരീം അല് കന്ദരി തുടങ്ങിയ എം.പിമാരും നേരത്തെ വിഷയത്തില് രംഗത്തെത്തിയിരുന്നു. 60 വയസ്സിന് മുകളിലുള്ള ബിരുദമില്ലാത്തവര്ക്ക് ഇഖാമ പുതുക്കാന് 2000 ദിനാര് ഫീസ് നല്കണമെന്ന വ്യവസ്ഥ അപ്രായോഗികമെന്നാണ് വിമര്ശനം. ഉന്നത വിദ്യാഭ്യാസമില്ലാത്തതിനാല് ഇവരില് അധികവും ചെറിയ ശമ്ബളത്തിന് ജോലി ചെയ്യുന്നവരാണ്. ശരാശരി 200 ദിനാര് ശമ്ബളത്തിന് ജോലി ചെയ്യുന്നവര്ക്ക് 2000 ദിനാര് കൊടുത്തു വര്ക്ക് പെര്മിറ്റ് പുതുക്കാനാകില്ല. ആരോഗ്യ ഇന്ഷുറന്സ് തുക ഇതിനു പുറമെ നല്കണം. റസ്റ്റാറന്റ്, ഗ്രോസറി തുടങ്ങിയ മേഖലകളിലാണ് പ്രായമേറിയവരില് അധികംപേരും തൊഴിലെടുക്കുന്നത്. തൊഴില് പെര്മിറ്റ് പുതുക്കുന്നതിന് പ്രായവും വിദ്യാഭ്യാസയോഗ്യതയും മാനദണ്ഡമായപ്പോള് മലയാളികള് ഉള്പ്പെടെ നിരവധി പ്രവാസികള്ക്ക് മടങ്ങേണ്ടി വന്നു.കഴിഞ്ഞ ജനുവരി മുതലാണ് പ്രായപരിധി നിബന്ധന പ്രാബല്യത്തിലായത്.